समुदायमा हुने विदेशी हस्तक्षेप

विदेशी सरकारहरुबाट दिइने धम्कीहरु र तर्साउने कार्यलाई कसरी रिपोर्ट गर्ने

**FACTSHEET** / March 2023 **afp.gov.au**

**परिचय**

## विदेशी हस्तक्षेपमा अष्ट्रेलियाका मानिसहरु, सार्वभौमसत्ता र सुरक्षा, र हाम्रा राष्ट्रिय संस्थाहरुका अखण्डता प्रति हुने गम्भीर धम्की पर्दछ। विदेशी हस्तक्षेपका धम्कीहरु अष्ट्रेलियाली समुदायको केवल एक क्षेत्रमा सीमित छैनन्, न त कुनै एक्लो राष्ट्रले मात्र त्यस्ता अपराध गरेको छन्। शत्रुतापूर्ण सम्बन्ध रहेको विदेशी राष्ट्रको पात्रहरु (त्यस्ता देशहरु जसले अन्य देशहरु विरुद्ध शत्रुतापूर्ण कृयाकलाप गर्छन्) ले अष्ट्रेलियाली निर्णयकर्ताहरुसङ्ग सरकारका सबै तहहरुमा, र प्रजातान्त्रिक संस्थाहरु; शिक्षा र अनुसन्धान; मिडिया र सञ्चार; महत्वपूर्ण पूर्वाधार; र महत्वपूर्णरुपमा, हाम्रा सांस्कृतिक र भाषिकरुपले विविध समुदायहरु लगायत विभिन्न क्षेत्रहरुमा हस्तक्षेप गर्ने अवसरहरु सृजना गरिरहेका र प्राप्त गर्न प्रयत्न गरिरहेका छन्।

**समुदायमा हुने विदेशी हस्तक्षेप**

## समुदायमा हुने विदेशी हस्तक्षेपलाई अष्ट्रेलियाको बहुसाँस्कृतिक जीवनशैलीमा हानी र प्रभाव पार्नको लागि सांस्कृतिक र भाषिकरुपले विविध समुदायहरुलाई लक्षित गरी विदेशी सरकारहरुद्धारा निर्देशित, सुपरिवेक्षित वा आर्थिक सहयोगमा गरिएको धम्किहरु र तर्साउने कार्य भनी परिभाषित गरिएको छ। विभिन्न प्रयोजनहरुका लागि विदेशी सरकारहरुले समुदायमा हस्तक्षेप गर्न सक्छ:

* विदेशी सरकारको आन्तरिक र बाह्य नीतिहरुको आलोचनालाई दबाउन
* सांस्कृतिक र भाषिकरुपले विविध समुदायहरुका सदस्यहरुका कृयाकलापहरु (अफलाइन र अनलाइन) को अनुगमन गर्न
* विदेशी सरकारको दृष्टिकोण र नीतिहरुको प्रबर्द्धन गर्न
* विदेशी सरकारको फाइदाको लागि जानकारी प्राप्त गर्न
* फैलिएको जनसंख्याको दृष्टिकोणहरु र विचारहरुलाई प्रभाव पार्न।

**समुदायमा हुने विदेशी हस्तक्षेपले धेरै स्वरुपहरु लिन सक्छ**

## निम्न लगायत समावेश छ:

* आक्रमण (Assault) वा आक्रमणको धम्कीहरु
* धम्किद्धारा पैसा वा अन्य चीजको माग गर्नु (Blackmail)
* अपहरण, गैरकानूनीरुपमा थुन्नु वा स्वतन्त्रताबाट बञ्चित गर्नु
* पिछा गर्ने (Stalking) र नचाहिदो रुपमा भौतिक वा विद्युतिय निगरानी गर्ने
* कुनै व्यक्तिको परिवारलाई धम्की दिएर वा विदेशमा रहेका उनीहरुका सम्बन्धित व्यक्तिहरुलाई पालना गराउन दबाव दिएर त्यस व्यक्तिलाई बाध्य पार्ने
* एक व्यक्ति वा समूहलाई बदनाम गर्न सामाजिक सञ्जाल मार्फत अनलाइन गलत जानकारी अभियानहरु।

## महत्वपूर्णरुपमा, क्रिमिनल कोड एक्ट १९९५ (Criminal Code Act 1995 - Cth) अन्तर्गत विदेशी हस्तक्षेप स्थापित हुन, त्यस्तो कृयाकलाप विदेशी सरकार वा त्यसको प्रतिनिधिसङ्ग जोडिएको हुनै पर्छ। आपराधिकतालाई मुल्याङ्कन गर्दा, कानुन कार्यान्वयन एजेन्सीहरुले अष्ट्रेलियाली स्टेट वा टेरिटोरि अपराधहरुलाई पनि विचार गर्न सक्छ।

**को लक्षित हो?**

## विदेशी सरकारहरुले निम्नलाई तारो बनाउन सक्छन्:

* अष्ट्रेलियामा बसिरहेका भूतपूर्व वा हालका नागरिकहरु
* राजनीतिक र मानव अधिकारका कार्यकर्ताहरु
* असहमतहरु
* पत्रकारहरु
* राजनीतिक विरोधीहरु
* धार्मिक वा जातिय अल्पसंख्यक समूहहरु।

**सहयोग गर्न मैले के गर्न सक्छु?**

## समुदायमा हुने हस्तक्षेपको सबै रिपोर्टहरुले अष्ट्रेलियाली संघीय प्रहरीको स्पष्ट्र ध्यान नताने पनि, प्रत्येक रिपोर्टले उदय भइरहेका मुद्धाहरुका स्वरुप विकास गर्नमा सहयोग गर्छ।.

## कुनै चासोहरु र/वा समुदायमा हुने विदेशी हस्तक्षेपका उदाहरणलाई राष्ट्रिय सुरक्षा हटलाइन (NSH) मा रिपोर्ट गर्न सकिन्छ।.

* राष्ट्रिय सुरक्षा हटलाइनदिनको २४ घण्टै, हप्ताको ७ दिनै चालु हुन्छ र संभावित समुदायमा हुने विदेशी हस्तक्षेप बारे चासोहरु रिपोर्ट गर्नको लागि सम्पर्क गर्ने केन्द्रिय स्थान हो।
* तपाईले प्रदान गर्नु हुने जानकारीलाई के गर्ने भनी राष्ट्रिय सुरक्षा हटलाइन अपरेटरहरुलाई थाहा हुन्छ, र जहाँ उपयुक्त हुन्छ, मुल्याङ्कनको लागि उनीहरुले कानुन कार्यान्वयन र सुरक्षा एजेन्सीहरुलाई सो जानकारी उपलब्ध गराउने छन्।
* राष्ट्रिय सुरक्षा हटलाइन अपरेटरहरुलै फोनबाट प्राप्त गर्ने प्रत्येक जानकारीलाई गम्भीररुपमा लिन्छन् र सबै प्राप्त भएको जानकारीलाई महत्व दिन्छन्।
* हामीलाई थाहा छ कि चासोको विषय रिपोर्ट गर्नु एक ठूलो कदम हुन सक्छ। तपाईको गोपनीयताको अधिकारलाई हामीले गम्भीररुपमा लिन्छौ। यदि तपाई बेनामी रहन चाहनु हुन्छ भने कृपया अपरेटरलाई बताउनु होला।
* संवेदनशील प्रकृतिको जानकारी भएकोले, तपाईको फोन कल वा इमेलको नतिजाको जवाफ तपाईले पाउनु हुने छैन।

## तपाईले प्रदान गर्नु हुने जानकारी समुदायमा हुने विदेशी हस्तक्षेप रोक्न सहयोग गर्न अष्ट्रेलियाली संघीय प्रहरीलाई चाहिने सुचना हुन सक्छ।

## राष्ट्रिय सुरक्षा हटलाइन (NSH) लाई सम्पर्क गर्ने केही तरिकाहरु छन्:

* फोन**: 1800 123 400**
  + अष्ट्रेलिया बाहिरबाट: (+61) 1300 123 401
  + टिटिवाई (TTY) प्रयोगकर्ताहरुको लागि (सुन्न कठिनाइ भएका प्रयोगकर्ताहरु): 1800 234 889
  + यदि दोभाषेको आवश्यकता भएमा, कृपया ट्रान्सलेटिङ्ग एण्ड इन्टरप्रेटिङ्ग सर्भिसलाई १३१ ४५० मा फोन गर्नुहोस् र उनीहरुलाई राष्ट्रिय सुरक्षा हटलाइनमा सम्पर्क गराउन भन्नुहोस्
* एस एम एस **(SMS)**
  + कृपया तपाईको जानकारी टेक्स्ट मेसेज मार्फत 0429 771 822 मा पठाउनु होस्
* इमेल
  + कृपया तपाईको जानकारी इमेल मार्फत पठाउनु होस्: [hotline@nationalsecurity.gov.au](mailto:hotline@nationalsecurity.gov.au)
* हुलाक मार्फत**:** 
  + कृपया तपाईको जानकारी निम्न ठेगानामा पठाउनु होस्:

National Security Hotline  
Department of Home Affairs  
PO Box 25  
Belconnen ACT 2616

**रिपोर्ट गर्ने अन्य तरिकाहरु**

उपयुक्त भएमा, तपाईको चासोहरु अन्य विभिन्न तरिकाहरु मार्फत तपाईले रिपोर्ट गर्न सक्नु हुन्छ।

* इसेफ्टि (eSafety) ले गंभीररुपका अपमानजनक अनलाइन सामाग्री हटाउन सहयोग गर्छ। तपाईले गंभीर अनलाइन दुर्व्यवहार इसेफ्टि आयुक्त (eSafety Commissioner) लाई [esafety.gov.au/report](http://www.esafety.gov.au/report) मा रिपोर्ट गर्न सक्नु हुन्छ।
* यदि तपाईले कुनै तरिकाद्धारा धम्कि पाएको वा असुरक्षित **महशुस गर्नु भएमा,** तपाईले निम्न स्थानमा सम्पर्क गर्न सक्नु हुन्छ**:**
  + प्रहरी - तत्काल धम्किहरुका लागि ००० (तिन शुन्य) मा
  + प्रहरी - ज्यान जोखिममा नहुने धम्किपूर्ण घटनाहरुका लागि १३ १४ ४४ मा**।**
* अष्ट्रेलियाली संघीय प्रहरीलाईतपाईले संघीय अपराधको रिपोर्ट अनलाइनसंघीय अपराध फाराम मार्फत [forms.afp.gov.au/online\_forms/report\_a\_crime](https://forms.afp.gov.au/online_forms/report_a_crime) मा रिपोर्ट गर्न सक्नु हुन्छ। संघीय अपराधमा के के पर्छन् भनी थप जानकारीको लागि, कृपया [afp.gov.au/contact-us/report-commonwealth-crime#What-is-a-Commonwealth-crime](https://www.afp.gov.au/contact-us/report-commonwealth-crime#What-is-a-Commonwealth-crime) मा हेर्नुहोस्।

• समुदायका कुनै पनि सदस्यले शंकास्पद जासुसी वा विदेशी हस्तक्षेपका कृयाकलापहरु अष्ट्रेलियाली संघीय प्रहरी (अष्ट्रेलियाली संघीय प्रहरीको सामुदायिक सम्पर्क टोलि लगायत) का सदस्यसङ्ग सिधै कुराकानी गरेर रिपोर्ट गर्न सक्नुहुन्छ।

# समुदायमा हुने विदेशी हस्तक्षेपको रिपोर्ट गर्दा मैले के अपेक्षा राख्न सक्छु?

समुदायमा हुने विदेशी हस्तक्षेपको प्रत्येक रिपोर्टको अनुसन्धान अष्ट्रेलियाली संघीय प्रहरीले गर्न सक्दैन। यदि कुनै आपराधिक **दोषीको पहिचान गरिएको निर्धारण** गर्न, राष्ट्रिय सुरक्षा हटलाइनले प्राप्त गर्ने प्रत्येक फोन कल वा रिपोर्ट गरिएको अपराधको छुट्टा छुट्टै केस (case-by-case) को आधारमा मुल्याङ्कन गरिन्छ। रिपोर्ट गर्दाको नतिजाहरुमा निम्न समावेश छन्:

* त्यहाँ कुनै प्रतिकृया नहुन सक्छ किनभने प्रहरीको लागि कारवाही अघि बढाउन, भएको प्रमाणले विधान अनुसारको थ्रेसहोल्ड (Legislative threshold) पूरा गर्न सक्दैन।
* अष्ट्रेलियाली संघीय प्रहरीले अनुसन्धान गर्न सक्छ
* अन्य प्रहरी सेवा वा सरकारी एजेन्सीले यस बारे कार्य गर्न सक्छ।

अष्ट्रेलिया बाहिर घट्ने अपराधहरुका लागि, अधिकार क्षेत्रका सीमितता लागु हुन्छ।

**धम्कीहरुका प्रकारहरु**

## यदि तपाईलाई प्रत्यक्ष भेटेरै धम्क्याएमा

* तपाईलाई बताइए अनुसारको धम्की ठ्याक्कै लेख्नुहोस् वा रेकर्ड गर्नुहोस्।
* तपाईलाई धम्क्याएको व्यक्ति बारेको विस्तृत जानकारी सकेसम्म धेरै खुलाएर रेकर्ड राख्नुहोस् (नाम, जेन्डर, उचाइ, वजन, कपाल र आँखाको रङ्ग, आवाज, लगाएको लुगा, वा कुनै अन्य चिनिने हुलिया)।
* प्रहरीलाई धम्कीको रिपोर्ट गर्नुहोस्।

## यदि तपाईलाई टेलिफोनबाट धम्क्याएमा

* यदि संभव भए, नजिकै रहेकाहरुलाई सुन्न र प्रहरीलाई खबर गर्न संकेत गर्नुहोस्।
* संभव भए कुराकानीको रेकर्ड गर्नुहोस्।
* धम्कीमा प्रयोग भएको ठ्याक्कै शब्द लेखेर राख्नुहोस्।
* फोनको इलेक्ट्रोनिक डिस्प्ले (Electronic display) बाट देखिने कुनै जानकारीको प्रतिलिपी उतार्नुहोस्।
* प्रहरीसङ्ग विस्तृतमा छलफल गर्न उपलब्ध हुनुहोस्।

## यदि तपाईलाई टेक्स्ट मेसेज, सिधा/निजी मेसेज, सामाजिक सञ्जाल वा इमेल लगायत विद्युतिय साधनहरु मार्फत धम्क्याएमा

* मेसेजहरुलाई नहटाउनुहोस् ।
* मेसेजको जानकारीलाई प्रिन्ट गरेर, फोटो खिचेर, स्क्रिनशट लिएर, वा प्रतिलिपि उतारेर राख्नुहोस् (विषय, मिति, समय, पठाउने व्यक्ति, इत्यादि)। अस्थायीरुपमा डिजाइन गरेका मेसेजहरुको निश्चितरुपमा स्क्रिनशट लिनुहोस् वा सेभ गर्नु गर्नुहोस्।
* तपाईले धम्की पाउनु भयो भनी तुरुन्तै प्रहरीलाई खबर गर्नुहोस्।
* सबै विद्युतिय प्रमाण जोगाउनुहोस्।

यी प्रकारका धम्कीहरुबट आफूलाई बचाउन, निम्न सुझावहरु पालना गर्नुहोस्:

• अज्ञात व्यक्तिहरुबाट पठाइएका विद्युतिय मेसेजहरु वा संलग्न डकुमेन्ट नखोल्नुहोस्

• सामाजिक सञ्जालमा अज्ञात वा नचाहिएको व्यक्तिहरुसङ्ग कुराकानी नगर्नुहोस्

• तपाईको डिभाइसहरु/खाताहरुका सेक्युरिटी सेटिङ्गहरुमा उच्च तहको सुरक्षा सुनिश्चित गर्नुहोस्।

• साइबर अपराधीहरुले तपाईको विद्युतिय डिभाइसहरुलाई खतरामा पार्न र व्यक्तिगत जानकारी खोलिदिन सक्छन्

• पहिचान चोरी हुनबाट तपाईको खाताहरु बचाउन तुरुन्तै तपाईको वित्तिय संस्थाहरुलाई सम्पर्क गर्नुहोस्

• बलियो पासफ्रेज (Passphrases) हरु प्रयोग गर्नुहोस् र धरै वेबसाइटहरुमा उही पासफ्रेज प्रयोग नगर्नुहोस्

• एन्टि-भाइरस (Anti-virus) र एन्टि-मालवेयर (Anti-malware) एप्लिकेशन्सलाई अप टु डेट राख्नुहोस्

• आवश्यक भए अनुसार सिस्टम र सफ्टवेयर अपडेटहरु लागू गर्नुहोस्

• टु-फ्याक्टर (Two-factor) प्रमाणिकरण लागू गर्नुहोस्

• डाटालाई नियमित ब्याकअप गर्नुहोस्

• तपाईको मोबाइल डिभाइसलाई सुरक्षित राख्नुहोस्

• तपाईको साइबर सुरक्षित विचार र सचेतनाको विकास गर्नुहोस्

• थप जानकारीको लागि, cyber.gov.au मा हेर्नुहोस्